2.3. Пры аналiзе прававой рэгламентацыi некаторых пытанняў прадастаўлення адтэрмiноўкi ад прызыву на ваенную службу Канстытуцыйны Суд устанавiў, што дзеючае прававое рэгуляванне не дазваляе грамадзянам, якiя атрымалi вышэйшую адукацыю II ступенi ў лютым месяцы, скарыстаць адтэрмiноўку ад прызыву на тэрмiновую ваенную службу, службу ў рэзерве для прадаўжэння адукацыi ў аспiрантуры (ад'юнктуры), дактарантуры, паколькi неабходныя дакументы, якiя пацвярджаюць прыём дакументаў у аспiрантуру (дактарантуру), не могуць быць iмi прадстаўлены ў лютым — маi ў сувязi з пачаткам iх прыёму з 1 жнiўня. Гэта не адпавядае канстытуцыйнаму прынцыпу роўнасцi, а таксама не забяспечвае рэалiзацыю такiх прынцыпаў дзяржаўнай палiтыкi ў сферы адукацыi, вызначаных артыкулам 2 Кодэкса аб адукацыi, як прыярытэт правоў чалавека, гарантыя канстытуцыйнага права кожнага на адукацыю, забеспячэнне роўнага доступу да атрымання адукацыi.